钦定古今图书集成/明伦汇编/交谊典/第030卷 > 《宋书》
## 钦定古今图书集成/明伦汇编/交谊典/第030卷 > 《宋书》

议，每至出行，未知制与何官分道，应有旧科法，唯称
中丞专道传诏，荷信诏唤，众官应诏者行得制令，无
分别他官之文。既无画然定则，准承有疑。谓皇太子
正议东储，不宜与众同例，中丞应与分道。扬州刺史、
丹扬尹、建康令，并是京辇土地之主，或检校非违，或”
赴救水火，事应神速，不宜稽驻，亦合分道。又寻六门，
则为行马之内，且禁卫非违，并由二卫及领军。未详
京尹《建康令》，门内之徒及公事，亦得与中丞分道与
有。其准参旧仪，告报参详，所宜分道，听如台所上。其
六门内，既非州郡县部界，则不合依门外。其尚书令
二仆射所应分道，亦悉与中丞同。

史臣按：今朝士诣三公、尚书丞郎诣令仆射、尚书，并
门外下车，复度门阃，乃纳屐。汉世朝臣见三公并拜
丞郎，见八座，皆持板揖，事在《汉仪》及《汉旧仪》。